Diari Oficial de la Generalitat Valenciana


Sumari del DOGV 9227, del 01-12-2021 (2021/12431)

RESOLUCIÓ de 26 de novembre de 2021, de la directora de la Fundació Comunitat Valenciana-Regió Europea, per la qual es corregeix la Resolució de 25 d'octubre de 2021, per la qual es convoca un procés selectiu per a cobrir el lloc de treball de coordinador o coordinadora, corresponent a l'oferta d'ocupació pública de 2021.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9227

Data del DOGV
:   01-12-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/12652


Data del document
:   26-11-2021

Organisme emissor
:   Fundació Comunitat Valenciana-Regió Europea

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 26 de novembre de 2021, de la directora de la Fundació Comunitat Valenciana-Regió Europea, per la qual es corregeix la Resolució de 25 d'octubre de 2021, per la qual es convoca un procés selectiu per a cobrir el lloc de treball de coordinador o coordinadora, corresponent a l'oferta d'ocupació pública de 2021. [2021/12657]  
A fi de complir la Resolució de 15 de maig de 2018, del conseller d'Hisenda i Model Econòmic, per la qual es dicten instruccions i es disposa la publicació del II Acord de la Comissió de Diàleg Social del Sector Públic Instrumental de la Generalitat en matèria de criteris generals aplicables a les ofertes d'ocupació pública i les seues convocatòries en el sector públic instrumental de la Generalitat (DOGV 8304, 28.05.2018), es corregeix el contingut de la Resolució de 25 d'octubre de 2021 en els següents punts:  
  
Requisits:  
- On diu: «Titulació universitària superior», ha de dir: «Títol universitari oficial de doctorat, llicenciatura, enginyeria, arquitectura o equivalent o bé títol universitari oficial de grau que, d'acord amb els plans d'estudi vigents, habilite per a exercir les activitats de caràcter professional relacionades amb les funcions assenyalades».  
  
- On diu: «Domini parlat i escrit d'anglés, equivalent a nivell C1, i valencià o castellà, a nivell C1», ha de dir: «Anglés B2 i domini del castellà demostrable en el procés selectiu».  
- Se suprimeix el requisit de tres anys d'experiència.  
  
Mèrits addicionals:  
- On diu: «Coneixement del valencià o castellà, diferent al triat com a requisit», ha de dir: «Coneixement valencià B1 a C2 segons barem».  
  
  
Funcions del lloc:  
Es resumeixen en «Coordinació de l'equip de treball, de la planificació i la gestió de la FCVRE»  
  
Procediment de selecció  
S'afig com a primer paràgraf «El procediment de selecció serà el de concurs oposició, i constarà d'una fase d'oposició, de caràcter obligatori i eliminatori, i d'una fase de concurs, de caràcter obligatori. Només podran participar en la fase de concurs les persones admeses que hagen superat la fase d'oposició.»  
  
Se suprimeix «L'entrevista tindrà per objecte la valoració, especialment, de les capacitats de lideratge i direcció d'equips de treball, les habilitats de negociació i comunicació, al costat de qualsevol altra que, objectivament, haja fixat amb caràcter previ la comissió de selecció.»  
  
3.3. Proves. Es realitzaran les següents proves:  
Se suprimeix «3.3.1. Prova 1: Test»  
3.3.1. Desenvolupament de coneixements  
Consistirà en el desenvolupament per escrit d'un tema sobre un assumpte triat per la comissió de selecció en aqueix moment, relacionat amb les matèries dels blocs I i II de l'annex IV, que entregaran a la seua finalització, per a la realització de la qual les persones candidates disposaran d'una hora.  
Es qualificarà de 0 a 30 punts.  
S'unifica la prova 3.3.3. Preparació de Power-point i la prova 3.3.4. Presentació del Power-point, que queda en:  
3.3.2. Preparació i presentació de Power-point  
Les persones candidates prepararan i elaboraran una presentació en Power-point, en anglés, durant noranta minuts, que entregaran a la seua finalització tal com els siga indicat per la comissió, sobre un assumpte d'actualitat decidit per aquesta. Les persones aspirants, per ordre alfabètic (iniciant-se per la lletra «F»), seran cridades per la comissió de selecció per a realitzar la presentació i defensa del power-point que hagueren preparat, durant quinze minuts, així com per a respondre a les qüestions que sobre aquesta li puguen ser plantejades.  
Es qualificarà de 0 a 30 punts.  
Fase 4. Valoració final dels candidats  
Se suprimeix de la valoració final l'entrevista.  
  
Es modifiquen els casos d'empat, on diu:  
«En cas d'empat, l'ordre s'establirà en favor de la dona si estiguera infrarepresentada dins de la plantilla de llocs de treball de la FCVRE, de conformitat amb l'Acord de 10 de març de 2017, del Consell, d'aprovació del II Pla d'igualtat de dones i homes de l'Administració de la Generalitat. De persistir l'empat, es desempatarà atenent, en primer lloc, a la major puntuació obtinguda en l'entrevista o, successivament, en la primera i segona prova. De continuar, es desempatarà per sorteig»;  
  
Ha de dir:  
«Els casos d'empat que es produïsquen es dirimiran de la següent manera: s'atendrà, en primer lloc, la major puntuació obtinguda en la fase d'oposició i, si persisteix l'empat, aquest es dirimirà per la major puntuació obtinguda en els diferents apartats del barem del concurs, pel mateix ordre en el qual figuren relacionats. En cas de persistir l'empat s'atendrà, en tercer lloc, a favor de la persona amb diversitat funcional, i si l'empat es produeix entre aquestes persones, es triarà a qui tinga acreditat un major percentatge de discapacitat. En cas de persistir l'empat es dirimirà, en quart lloc, si l'empat fora entre persones de diferent sexe, en favor del sexe que estiga infrarepresentat dins del col·lectiu de persones que formen part del grup o categoria professional convocat; finalment, si encara persistira l'empat, aquest es dirimiria finalment per ordre alfabètic del primer cognom de les persones aspirants empatades, i s'iniciarà aquest ordre amb la lletra ?F?, d'acord amb el resultat del sorteig celebrat el dia 7 de gener de 2019 (DOGV 8473, 28.01.2019)».  
  
  
On diu: «6. Comissió de selecció», ha de dir: «6. Òrgan tècnic de selecció».  
  
6.2. On diu: «La comissió de selecció estarà composta per la cap del Servei de Relacions amb l'Estat, Comunitats Autònomes i Acció Exterior, la cap del Servei de Relacions amb la UE, un/a tècnic/a de la Direcció General de Relacions amb la Unió Europea i l'Estat, i dues persones designades per la Sotssecretaria de Presidència», ha de dir: «L'òrgan tècnic de selecció estarà compost per quatre membres designats per una resolució de la Sotssecretaria de Presidència, i són dues d'aquestes les direccions de servei de la Direcció General de Relacions amb la Unió Europea i l'Estat, per tractar-se de places els requisits de formació i les funcions assignades de les quals són equivalents o similars, mentre que el lloc de secretària correspondrà a la tècnica de gestió administrativa i financera de l'FCVRE, que l'exercirà amb veu però sense vot».  
  
  
La present resolució es publicarà en el Diari Oficial de la Generalitat Valenciana i en la pàgina web de l'FCVRE:   
http://www.ue.gva.es/.  
  
El termini de 15 dies hàbils per a la presentació de sol·licituds començarà a comptar a partir de l'endemà de la publicació de la present resolució en el DOGV.  
  
València, 26 de novembre de 2021.- La directora de la Fundació Comunitat Valenciana Regió Europea: Daría Terrádez Salom.  
  
  
  
ANNEX I  
Correcció del barem aplicable  
  
FASES Puntuació màxima Puntuació total màx.  
I. OPOSICIÓ  
- Prova desenvolupament. 30 punts  
- Elaboració i presentació Powerpoint. 30 punts 60  
  
  
II. CONCURS 40  
1. Coneixement d'idiomes addicionals 4   
a) Francés   
- Nivell B1: 0,5 punts   
- Nivell B2: 1 punt   
- Nivell C1: 1,5 punts   
- Nivell C2: 2 punts   
b) Anglés Nivell C1: 0,5 punts  
Nivell C2: 1 punt   
c) Altres idiomes de la UE addicionals  
- Nivell B1: 0,25 punts  
- Nivell B2: 0,5 punts  
- Nivell C1: 1 punt  
- Nivell C2: 1,5 punts   
   
   
   
   
2. Coneixements del valencià addicional 2   
- Nivell elemental B2: 1 punt  
- Nivell mitjà C1: 1,5 punts  
- Nivell superior C2: 2 punts   
   
   
3. Experiència Professional Qualificada addicional 30   
- En les Institucions i organismes de la Unió Europea.  
- En equips multidisciplinaris i en ambients internacionals.  
- En l'àmbit dels projectes europeus.  
- En l'àmbit de la comunicació. 0,5 per mes complet   
- En les Institucions de la Comunitat Valenciana. 0,25 per mes complet   
4. Formació complementària addicional 3   
- Títol de doctor o màster, addicional, o segona llicenciatura, relacionats amb el lloc 2 punts c/o   
5. Publicacions en matèries relacionades amb la UE 1   
- Autoria o coautoria. 0,20 cadascuna   
  
  
  
ANNEX II  
Correcció de l'autobaremació  
  
FASE II CONCURS (màxim total 40 punts) Puntuació màxima Detall del mèrit Punts  
1. Coneixement d'idiomes addicionals 4   
a) Francés   
· Nivell B1: 0,5 punts   
· Nivell B2: 1 punt   
· Nivell C1: 1,5 punts   
· Nivell C2: 2 punts   
b) Anglés Nivell C1: 0,5 punts  
Nivell C2: 1 punt   
c) Altres idiomes de la UE addicionals  
· Nivell B1: 0,25 punts  
· Nivell B2: 0,5 punts  
· Nivell C1: 1 punt  
· Nivell C2: 1,5 punts   
   
   
   
   
2. Coneixement valencià o castellà addicional:  
· Nivell elemental B2: 1 punt  
· Nivell mitjà C1: 1,5 punts  
· Nivell superior C2: 2 punts 2   
   
   
   
3. Experiència Professional Qualificada addicional 30   
· En les Institucions i organismes de la Unió Europea.  
· En equips multidisciplinaris i en ambients internacionals.  
· En l'àmbit dels projectes europeus.  
  
· En l'àmbit de la comunicació. 0,5 per mes complet   
· En les Institucions de la Comunitat Valenciana. 0,25 per mes complet   
4. Formació complementària: 3   
- Títol de doctor o màster, addicional, o segona llicenciatura, relacionats amb el lloc. 2 punts per cadascun   
5. Publicacions en matèries relacionades amb la UE 1   
 0,20 per cadascuna   
AUTOBAREMACIÓ SUMA TOTAL